รัฐมนตรีว่าการกระทรวงคมนาคม สั่งยกระดับการคัดกรองผู้โดยสารทุกเที่ยวบินที่มาจากประเทศกัมพูชา
รัฐมนตรีว่าการกระทรวงคมนาคม สั่งยกระดับการคัดกรองผู้โดยสารทุกเที่ยวบินที่มาจากประเทศกัมพูชานายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยถึงกรณีที่มีกระแสข่าวว่าผู้โดยสารจากเรือสำราญเวสเตอร์ดามกำลังทยอยเดินทางเข้ามายังประเทศไทยอย่างต่อเนื่อง โดยผ่านจากสนามบินพนมเปญ เข้ามาทางสนามบินสุวรรณภูมิ ตั้งแต่วันที่ 14 กุมภาพันธ์ที่ผ่านมา ล่าสุดผู้โดยสารเรือสำราญเวสเตอร์ดาม เดินทางเข้ามาในไทยแล้วไม่ต่ำกว่า 12 ราย โดยเดินทางมากับ 3 สายการบิน ประกอบด้วย เที่ยวบินที่ TG585 ของการบินไทย จำนวน 7 ราย สายการบินเอมิเรตส์ จำนวน 2 ราย และสายการบินบางกอกแอร์เวย์ส จำนวน 3 ราย ว่า ได้สั่งการให้ยกระดับการคัดกรองทุกเที่ยวบินที่มาจากกัมพูชาจากที่ให้ดำเนินการเข้มอยู่แล้วโดยให้สายการบินทำ exit screening ขณะที่ entry screening หน้า gateพร้อมกำชับสนามบินจัดระบบเป็นการเฉพาะ กรณีมาเปลี่ยนเครื่อง รวมถึงการทำ exit screening ก่อนออกไป ทุกคนที่มาจากเรือ westerdam และมาผ่านด่านพรมแดนพร้อมติดตามอาการของคนไทย 1 ราย ที่เข้าเมืองมาแล้ว แม้จะไม่มีไข้ ไม่มีอาการป่วย เป็นประจำทุกวัน และกำชับให้ ดูแลตัวเองอย่าเคร่งครัด (self and home quaranteen) หรือหากประเมินว่ามีความเสี่ยง ให้ไปรับตัวมาเฝ้าดูอาการทันทีสำหรับสรุปการดำเนินงาน วันที่ 14 กุมภาพันธ์ที่ผ่านมา มีผู้โดยสารบนเรือ Westerdam บินมาประเทศไทย 9 คน แบ่งเป็นต่างชาติต่อเครื่องกลับประเทศ 8 คน และคนไทย 1 คนต่างชาติ 8 ราย ตรวจร่างกายและวัดอุณหภูมิร่างกาย โดยแพทย์ ไม่พบไข้ทั้ง 8 ราย อุณหภูมิทางหูวัดได้อยู่ระหว่าง 36.4 - 36.9 องศาเซลเซียส ไม่มีอาการทางเดินหายใจ บันทึกข้อมูล ต.8 และอนุญาตให้บินต่อคนไทย อายุ 47 ปี ตรวจร่างกาย อุณหภูมิ 36.8 องศาเซลเซียส ไม่มีอาการทางเดินหายใจ เก็บตัวอย่างส่งตรวจเชื้อโคโรนา19 (รอผล) บันทึกข้อมูลใน ต.8 และให้ติดตามอาการป่วย 14 วัน